stanford-oval/wikipedia huggingface dataset:
รายชื่อผลงานของธงไชย แมคอินไตย์

บทความนี้เนื้อหาเกี่ยวกับผลงานของธงไชย แมคอินไตย์ สำหรับบทความหลักดูที่ ธงไชย แมคอินไตย์
ธงไชย แมคอินไตย์ จากคอนเสิร์ตแฟนซีแฟนซน ปี 2552
ผลงานของ ธงไชย แมคอินไตย์ ในวงการบันเทิงเริ่มต้นจากการเป็นนักแสดงสมทบละครเรื่องแรก "น้ำตาลไหม้" ปี 2526 จากนั้นมีผลงานในหลากหลายบทบาทอย่างต่อเนื่อง ทั้งละคร และภาพยนตร์ โดยได้รับการตอบรับอย่างสูงจากภาพยนตร์ เรื่อง "ด้วยรักคือรัก" ปี 2528 ซึ่งได้รับบทเป็นพระเอกภาพยนตร์เรื่องแรกประกบกับนักร้องดังแห่งยุค "อัญชลี จงคดีกิจ" 
จนกระทั่งก้าวเข้าสู่วงการเพลงเต็มตัวปี 2529 กลายเป็นศิลปินนักร้องขวัญใจประชาชนทุกเพศทุกวัยตั้งแต่นั้นมา ระหว่างนั้นยังมีผลงานละคร ซึ่งสร้างสถิติเรตติ้งสูงสุดตลอดกาล ละครเรื่อง "คู่กรรม" ปี 2533 นอกจากนั้นยังมีผลงานโฆษณา ซึ่งทางต้นสังกัดพิถีพิถันในเรื่องของการรับงานตั้งแต่อดีตจนถึงปัจจุบัน รวมไปถึงงานถ่ายแบบนิตยสาร และการออกรายการ ซึ่งไม่มุ่งเน้นในเรื่องของปริมาณ แต่เน้นในเรื่องคุณภาพ ความเชื่อมั่น เพื่อให้ได้ผลตอบรับที่ดีที่สุดของผู้บริโภค เป็นอีกภาพลักษณ์ที่สำคัญของซุปเปอร์สตาร์อันดับ 1 ของไทย
ผลงานการแสดง > ละครโทรทัศน์

ปี 2526 น้ำตาลไหม้ (ช่อง 3) ร่วมแสดงกับ นพพล, ลินดา เป็นละครเรื่องแรกของเบิร์ด ซึ่งได้รับการเสนอชื่อเข้าชิงรางวัลผู้แสดงสมทบชายยอดเยี่ยมรางวัลเมขลา ส่งให้เบิร์ดเป็นที่รู้จัก และกล่าวถึงในฐานะนักแสดงหน้าใหม่ที่มีความสามารถ กำกับการแสดงโดย ไก่ วรายุฑ มิลินทจินดา
ปี 2527 มงกุฎฟาง (ช่อง 3) ร่วมแสดงกับ ภิญโญ, มยุรฉัตร, พรพรรณ
ปี 2527 ทายาทท่านผู้หญิง (ช่อง 5) ซึ่งเรื่องนี้ต้องเล่นเป็นคนขาพิการ
ปี 2527 เมื่อรักร้าว (ช่อง 9) ร่วมแสดงกับ ยุรนันท์, มยุรา, นาถยา
ปี 2527 วงเวียนหัวใจ (ช่อง 9) ร่วมแสดงกับ ธิติมา, นาถยา
ปี 2527 บ้านสอยดาว (ช่อง 7) เล่นเป็นตัวร้ายเรื่องแรกประชันบทบาทกับ มยุรา เศวตศิลา, ศรัณยู วงษ์กระจ่าง, อุทุมพร ศิลาพันธ์, ผุสรัตน์ ดารา
ปี 2528 ขมิ้นกับปูน (ช่อง 9) ร่วมแสดงกับกาญจนา จินดาวัฒน์
ปี 2528 เบญจรงค์ห้าสี (ช่อง 3) ร่วมแสดงกับ เดือนเต็ม, มยุรา, ดวงใจ, อุทุมพร, อลิษา, จริยา, สมภพ, ชลิต, อภิชาติ, เป็นหนึ่ง
ปี 2528 รักในสายหมอก (ช่อง 3) ร่วมแสดงกับ ดิลก, กาญจนา
ปี 2528 เพลงแห่งชีวิต (ช่อง 5) ร่วมแสดงกับนพพล โกมารชุน, ก้ามปู สุวรรณปัทม์
ปี 2528 ดอกรักสีรุ้ง (ช่อง 3) ร่วมแสดงกับ อนุสรณ์, มยุรา, ธิติมา
ปี 2528 ระเบียงรัก (ช่อง 9) ร่วมแสดงกับนาถยา แดงบุหงา
ปี 2528 พลับพลึงสีชมพู (ช่อง 7) ร่วมแสดงกับ มนฤดี ยมาภัย) แล้วเบิร์ดได้ลาออกจากการทำงานประจำเพื่อเล่นละครอย่างเต็มตัว
ปี 2529 เนื้อนาง (ช่อง 7) ประชันบทบาทกับ นิรุตติ์ ศิริจรรยา, นพพล โกมารชุน, มยุรา เศวตศิลา, ญาณี จงวิสุทธิ์, ดวงดาว จารุจินดา
ปี 2529 มัจจุราชสีน้ำผึ้ง (ช่อง 3) ร่วมแสดงกับ นิรุตติ์, ลินดา, หทัยรัตน์
ปี 2530 ดวงไฟไยไม่ส่องฉัน (ช่อง 7) (ป้าจิ๊ อัจฉราพรรณ ไพบูลย์สุวรรณ ได้เป็นนางเอกคู่กับ เบิร์ด)
ปี 2532 ตะกายดาว (ช่อง 9เอ็มคอตเอชดี) ร่วมแสดงกับ เศรษฐา, เพ็ญพักตร์, วสันต์
ปี 2533 คู่กรรม (ช่อง 7HD) เป็นละครที่ทำเรตติ้งสูงสุดอันดับ 1 ของเมืองไทยตลอดกาล ด้วยเรตติ้ง 40 สร้างโดย ดาราวิดีโอ แสดงร่วมกับกมลชนก โกมลฐิติ เรื่องนี้ได้รับรางวัลทั้งเมขลาและโทรทัศน์ทองคำในปีเดียวกัน ในบทบาท "โกโบริ"
ปี 2536 วันนี้ที่รอคอย (ช่อง 7HD) สร้างโดย ดาราวิดีโอ รับบทฝาแฝด คือ เจ้าชายน่านปิงนรเทพ (จ้าวซัน) และ เจ้าชายศิขรนโรดม (แสดงคู่กับ สิเรียม ภักดีดำรงฤทธิ์ สุภาภรณ์ คำนวณศิลป์ และ พงษ์นภา ดัสกร)
ปี 2540 นิรมิต (ช่อง 7HD) สร้างโดย ดาราวิดีโอ รับบทฝาแฝด 3 ตัวละคร คือ ชื่อ ภูวง ภังคี ไทวัน (คู่กับ อารียา สิริโสภา มยุริญ ผ่องผุดพันธ์ อรอนงค์ ปัญญาวงศ์)
ปี 2541 ความทรงจำใหม่ หัวใจเดิม (ช่อง 5) สร้างโดย เอ็กแซ็กท์-ซีเนริโอ ละครพิเศษเพื่อเป็นของขวัญให้กับแฟนเพลง (9 ตอน) รับบทเป็น เดี่ยว (คู่กับ คัทลียา แมคอินทอช)
ปี 2546 กษัตริยา (ช่อง 5) รับบท พระยาจ่าแสนยากร (นักแสดงรับเชิญ)
ปี 2546 มหาราชกู้แผ่นดิน (ช่อง 5) รับบท พระยาจ่าแสนยากร (นักแสดงรับเชิญ)
ปี 2558 กลกิโมโน (ช่อง 3) สร้างโดย บรอดคาซท์ ไทย เทเลวิชั่น รับบทเป็น ท่านชายโฮชิ ร่วมแสดงกับ อารยา เอ ฮาร์เก็ต ณัฐริกา ธรรมปรีดานันท์ และ ภูภูมิ พงศ์ภาณุ
ปี 2559 เราเกิดในรัชกาลที่ ๙ เดอะซีรีส์ ตอน ชีวิตเพื่อให้ (ช่องวัน 31) สร้างโดย เดอะ วัน เอ็นเตอร์ไพรส์ และเอ็กแซ็กท์-ซีเนริโอ รับบทเป็น หมอดนย์ (นักแสดงรับเชิญ) ร่วมแสดงกับ ยุกต์ ส่งไพศาล
ปี 2560 เธอคือพรหมลิขิต (ช่องวัน 31)รับบท หมอคม (นักแสดงรับเชิญ) สร้างโดย เดอะ วัน เอ็นเตอร์ไพรส์ และเอ็กแซ็กท์-ซีเนริโอ
ผลงานการแสดง > ภาพยนตร์

ปี 2527 บ้านสีดอกรัก รับบท กฤษ
ปี 2527 ขอแค่คิดถึง รับบท เบิร์ด
ปี 2528 ด้วยรักคือรัก รับบท พรพิชิต
ปี 2529 อีกครั้ง
ปี 2529 ด้วยรักและผูกพัน รับบท นฤนาท
ปี 2530 หลังคาแดง รับบท ทองดี ทนนาน
ปี 2538 คู่กรรม รับบท โกโบริ
ปี 2547 2046
ผลงานการแสดง > พิธีกร นักพากย์ ผู้บรรยาย

เริ่มเป็นพิธีกรครั้งแรกคู่กับมยุรา ธนะบุตรจากรายการ แซทสตาร์ หรือรายการ โชคติดปุ่ม
ปี 2529 - 2530 พิธีกรบนเวทีการประกวดนางสาวไทย ร่วมกับ พลากร สมสุวรรณ
ปี 2529 - 2531 พิธีกรในรายการ7 สีคอนเสิร์ต ร่วมกับ มยุรา เศวตศิลา
พิธีกรรายการ สุริยาตาหวาน ของ JSL
พิธีกรรายการ แฮบปี้เบิร์ดเดย์
ปี 2531 พิธีกรรายการ ไนท์โชว์ ออกอากาศทางช่อง 9
ปี 2554 เป็นผู้พากย์บท "พี่เบิร์ด" ในการ์ตูน เบิร์ดแลนด์ แดนมหัศจรรย์ซีซั่น 1 ออกอากาศทางช่อง 3 ผลิตโดย จีเอ็มเอ็ม แกรมมี่และเชลล์ฮัท
ปี 2555 เป็นผู้พากย์บท "พี่เบิร์ด" ในการ์ตูน เบิร์ดแลนด์ แดนมหัศจรรย์ซีซั่น 2 ออกอากาศทางช่อง 3 ผลิตโดย จีเอ็มเอ็ม แกรมมี่และเชลล์ฮัท
ปี 2555 เป็นผู้พากย์บท "พี่เบิร์ด" ในการ์ตูน เบิร์ดแลนด์ แดนมหัศจรรย์ซีซั่น 3 ชุด ตามรอยพระราชา ออกอากาศทางช่อง 3 ผลิตโดย จีเอ็มเอ็ม แกรมมี่และเชลล์ฮัท
ปี 2555 เป็นผู้บรรยายสารคดีเฉลิมพระเกียรติวาระ 150 ปี พระราชสมภพ สมเด็จพระศรีสวรินทิราบรมราชเทวี พระพันวัสสาอัยยิกาเจ้า จำนวน 7ตอน ออกอากาศทุกช่อง หลังข่าวพระราชสำนัก ระหว่างวันที่  9 - 15 กันยายน 2555
ปี 2555 เป็นผู้บรรยายภาษาไทยในภาพยนตร์สารคดี ชุด “My King ในหลวงของเรา”  จัดทำโดย มูลนิธิชัยพัฒนา ร่วมกับ National Geographic ผู้ผลิตสารคดีที่ได้รับการยอมรับในระดับโลก
ปี 2556 เป็นผู้พากย์บท "พี่เบิร์ด" ในการ์ตูน เบิร์ดแลนด์ แดนมหัศจรรย์โดยกรมส่งเสริมวัฒนธรรม  กระทรวงวัฒนธรรม  ได้ร่วมจัดทำ การ์ตูนแอนิเมชั่น เบิร์ดแลนด์...แดนมหัศจรรย์ ซีซั่น 3 ตอนพิเศษ “ส่งเสริมคุณค่าของวัฒนธรรมไทย” เพื่อหวังปลูกฝังให้เยาวชนไทยได้ซึมซับศิลปวัฒนธรรมและขนบธรรมเนียมประเพณีไทยต่างๆอันล้ำค่าในแต่ละภูมิภาคที่นับวันจะเลือนหายไปจากสังคมไทยให้ยังคงคุณค่าและงดงามซึ่งมีทั้งหมด 26 ตอน ออกอากาศทางช่อง 3 ผลิตโดย จีเอ็มเอ็ม แกรมมี่ และเชลล์ฮัท
ผลงานการแสดง > ผลงานเพลงที่กล่าวถึงศิลปินท่านอื่น ๆ

เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ เบิร์ด ธงไชย)
เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ พี่เบิร์ด)
ผลงานเพลง

บทความหลัก: รายชื่อผลงานเพลงของธงไชย แมคอินไตย์
คอนเสิร์ต

นอกจากผลงานเพลงซึ่งเป็นงานหลัก ยังประสบความสำเร็จทางด้านคอนเสิร์ตโดยเฉพาะ "คอนเสิร์ตแบบเบิร์ดเบิร์ดโชว์" นอกจากนั้นยังมีคอนเสิร์ตเต็มรูปแบบอย่างต่อเนื่อง ซึ่งได้รับการตอบรับอย่างดีตั้งแต่อดีตจนถึงปัจจุบัน  จากผลสำเร็จทางด้านรายได้ จำนวนรอบคอนเสิร์ต จำนวนผู้ชม นอกจากนั้นยังมีคอนเสิร์ตพิเศษต่างๆ โดยในช่วงแรกของการก้าวสู่วงการเพลงได้มีคอนเสิร์ตเด่นด้วยการประชันกับ พรศักดิ์ ส่องแสง ซึ่งเป็นนักร้องหมอลำชื่อดังแห่งยุค ในคอนเสิร์ตสองคนสองคม นอกจากนั้นยังคอนเสิร์ตพิเศษอื่นๆ ซึ่งเน้นในเรื่องของผลที่จะได้รับต่อสังคมเป็นหลัก รวมทั้งคอนเสิร์ตสำหรับลูกค้าธุรกิจ ที่ให้การตอบรับด้วยดีมาโดยตลอด
คอนเสิร์ตแบบเบิร์ดเบิร์ดโชว์ 10 ครั้งที่ผ่านมา มีจำนวนรอบการแสดง 153 รอบ มีผู้ชม 484,400 คน อีกทั้งมีคอนเสิร์ตเต็มรูปแบบอื่นๆ ที่จัดเป็นประจำทุกปี โดยในช่วง 25 ปีที่ผ่านมา มีผู้ซื้อบัตรเข้าชมแล้วประมาณ 2 ล้านคน โดยคอนเสิร์ตที่ประสบความสำเร็จสูงสุด คือคอนเสิร์ตแบบเบิร์ดเบิร์ดโชว์ ครั้งที่ 5 ปี 2534 สร้างสถิติสูงสุดของ ศูนย์วัฒนธรรมแห่งประเทศไทย ด้วยจำนวนผู้ชม 58,000 คน จาก 29 รอบการแสดง และคอนเสิร์ตแบบเบิร์ดเบิร์ดโชว์ ครั้งที่ 9 ปี 2551 เมื่อรวมรอบอังกอร์พลัสแล้ว สร้างสถิติสูงสุดของอิมแพ็ค อารีน่า เมืองทองธานี ด้วยจำนวนผู้ชม 120,000 คน จาก 12 รอบการแสดง ขณะที่ คอนเสิร์ตแบบเบิร์ดเบิร์ดโชว์ ครั้งที่ 10 ปี 2555 สร้างปรากฏการณ์ยอดผู้ชมสูงสุดในเมืองไทย จากการจำหน่ายบัตรต่อเนื่องในคราวเดียว กว่า 100,000 คน จาก 10 รอบการแสดง
คอนเสิร์ต > คอนเสิร์ตแบบเบิร์ดเบิร์ดโชว์

บทความหลัก: คอนเสิร์ตแบบเบิร์ดเบิร์ดโชว์
| วันเดือนปีที่แสดง | ชื่อคอนเสิร์ต/ชื่อตอน | สถานที่แสดง | จำนวนรอบ |
| --- | --- | --- | --- |
| พ.ศ. 2529 ครั้งที่ 1 | คอนเสิร์ตแบบเบิร์ดเบิร์ดโชว์ 1986ตอน ครั้งแรก | ศูนย์เยาวชนไทย-ญี่ปุ่น ดินแดง | 2 รอบ |
| พ.ศ. 2530 ครั้งที่ 2 | คอนเสิร์ตแบบเบิร์ดเบิร์ดโชว์ 1987ตอน อีกแบบ | ศูนย์วัฒนธรรมแห่งประเทศไทย | 7 รอบ |
| พ.ศ. 2532 ครั้งที่ 3 | คอนเสิร์ตแบบเบิร์ดเบิร์ดโชว์ 1989ตอน จะบินไปให้ไกลสุดขอบฟ้า | ศูนย์วัฒนธรรมแห่งประเทศไทย | 14 รอบ |
| พ.ศ. 2533 ครั้งที่ 4 | คอนเสิร์ตแบบเบิร์ดเบิร์ดโชว์ 1990ตอน มันอยู่ในมือมนุษย์บูมเมอแรง | ศูนย์วัฒนธรรมแห่งประเทศไทย | 22 รอบ |
| พ.ศ. 2534 ครั้งที่ 5 | คอนเสิร์ตแบบเบิร์ดเบิร์ดโชว์ 1991ตอน ความสุข ความทรงจำ ไม่มีที่สิ้นสุด | ศูนย์วัฒนธรรมแห่งประเทศไทย | 29 รอบ |
| พ.ศ. 2537 ครั้งที่ 6 | คอนเสิร์ตแบบเบิร์ดเบิร์ดโชว์ 1994ตอน อยากเห็นท้องฟ้าเป็นอย่างในฝัน | ศูนย์วัฒนธรรมแห่งประเทศไทย | 16 รอบ |
| พ.ศ. 2543 ครั้งที่ 7 | คอนเสิร์ตแบบเบิร์ดเบิร์ดโชว์ 2000ตอน อโรคา จอมยากับยาใจ | ศูนย์วัฒนธรรมแห่งประเทศไทย | 20 รอบ |
| พ.ศ. 2546 ครั้งที่ 8 | คอนเสิร์ตแบบเบิร์ดเบิร์ดโชว์ 2003ตอน TOGETHER ด้วยมือ ด้วยใจ ด้วยกัน | ศูนย์วัฒนธรรมแห่งประเทศไทย | 21 รอบ |
| พ.ศ. 2551 ครั้งที่ 9 | คอนเสิร์ตแบบเบิร์ดเบิร์ดโชว์ 2008ตอน MAGIC MEMORIES อัศจรรย์แห่งความทรงจำสิ่งเหล่านี้คือความเป็นเรา...ตลอดไป | อิมแพ็ค อารีน่า เมืองทองธานี | 12 รอบ |
| พ.ศ. 2555 ครั้งที่ 10 | คอนเสิร์ตแบบเบิร์ดเบิร์ดโชว์ 2012ตอน วันของเรา Young อยู่ | อิมแพ็ค อารีน่า เมืองทองธานี | 10 รอบ |
| พ.ศ. 2561 ครั้งที่ 11 | คอนเสิร์ตแบบเบิร์ดเบิร์ดโชว์ 2018ตอน DREAM JOURNEY | อิมแพ็ค อารีน่า เมืองทองธานี | 7 รอบ |
| พ.ศ. 2566 ครั้งที่ 12 | คอนเสิร์ตแบบเบิร์ดเบิร์ดโชว์ 2023ตอน MULTIBIRD จักรวาลธงไชย | อิมแพ็ค อารีน่า เมืองทองธานี | 5 รอบ |
คอนเสิร์ต > คอนเสิร์ตเต็มรูปแบบอื่น ๆ

| ชื่อคอนเสิร์ต | วันเดือนปีที่แสดง | สถานที่แสดง | จำนวนรอบ | แขกรับเชิญ | รายชื่อเพลง |
| --- | --- | --- | --- | --- | --- |
| คอนเสิร์ต ปาร์ตี้ ขนนกกับดอกไม้ (โครงการ 1) | 19 กุมภาพันธ์ 2538 | อินดอร์ สเตเดียม หัวหมาก | 2 รอบ |  ใหม่ เจริญปุระ  เสาวลักษณ์ ลีละบุตร  ศรัณย่า ส่งเสริมสวัสดิ์  มาช่า วัฒนพานิช  คริสติน่า อากีล่าร์  | รายชื่อเพลง |
| Green Concert Vol. 3 Singing Bird | 28-29 มิถุนายน 2540 | MBK HALL มาบุญครอง | 2 รอบ |     ศิลปินรับเชิญ ปั่น ไพบูลย์เกียรติ เขียวแก้ว นักดนตรีรับเชิญ โอ๋ เจษฎา  อ๊อด ศรายุทธ  |  มีเธอ + อ้อมแขนที่ว่างเปล่า  ใต้แสงจันทร์  อย่าหลบตากัน  หัวใจช้ำ ๆ  โลกแห่งความฝัน เบิร์ด & โอ๋ เจษฎา  ความรักเพรียกหา  เติมใจให้กัน เบิร์ด & อ๊อด ศรายุทธ  ลึกสุดใจ  ปาฏิหาริย์  รักล้นใจ เบิร์ด & ปั่น ไพบูรย์เกียรติ  อีกหน่อยก็ลืม เบิร์ด & ปั่น ไพบูรย์เกียรติ  บอกรัก ปั่น ไพบูรย์เกียรติ  มือน้อย  เธอคนเดียว  อยู่เพื่อใคร  คู่กัด  คืนนี้ไม่เหมือนคืนนั้น +  พอจะมีสิทธิ์ไหม  หมั่นคอยดูแลและรักษาดวงใจ  |
| คอนเสิร์ต เบิร์ดซน เบิร์ด-เสก (ฉลอง 20 ปีแกรมมี่) | 5-6 มิถุนายน 2547 | อิมแพ็ค อารีน่า เมืองทองธานี | 2 รอบ |  ศิลปินร่วม เสกสรรค์ ศุขพิมาย ศิลปินรับเชิญ ปาล์มมี่ | รายชื่อเพลง |
| คอนเสิร์ตขนนกกับดอกไม้ ตอน Secret Garden (โครงการ 2 ฉลอง 30 ปีแกรมมี่) | 18-20 ตุลาคม 2556 | อิมแพ็ค อารีน่า เมืองทองธานี | 4 รอบ |  ดา เอ็นโดรฟิน  ลุลา กันยารัตน์  นิว-จิ๋ว   ชมพู่ อารยา แขกรับเชิญพิเศษ เสาวลักษณ์ ลีละบุตร  หญิงลี ศรีจุมพล  | รายชื่อเพลง |
| คอนเสิร์ตขนนกกับดอกไม้ ตอน The Original Returns (โครงการ 3 ฉลอง 20 ปี ขนนกกับดอกไม้) | 28 กุมภาพันธ์-1 มีนาคม 2558 | อิมแพ็ค อารีน่า เมืองทองธานี | 4 รอบ |  ใหม่ เจริญปุระ  เสาวลักษณ์ ลีละบุตร  ศรัณย่า ส่งเสริมสวัสดิ์  มาช่า วัฒนพานิช  คริสติน่า อากีล่าร์ แขกรับเชิญพิเศษ อัญชลี จงคดีกิจ  | รายชื่อเพลง |
| คอนเสิร์ตขนนกกับดอกไม้ ตอน Dream For Love (โครงการ 4) | 23-24 พฤศจิกายน 2567 | อิมแพ็ค อารีน่า เมืองทองธานี | 3 รอบ |  ใหม่ เจริญปุระ  คริสติน่า อากีล่าร์  ศรัณย์รัชต์ ดีน  อัญชลี จงคดีกิจ  | รายชื่อเพลง |
คอนเสิร์ต > คอนเสิร์ตลูกค้าธุรกิจ

| ชื่อคอนเสิร์ต | วันเดือนปีที่แสดง | สถานที่แสดง | จำนวนรอบ |
| --- | --- | --- | --- |
| คอนเสิร์ตต้นไม้แด่ในหลวง (ปตท.) |  | ศูนย์การประชุมแห่งชาติสิริกิติ์ |  |
| คอนเสิร์ตฉลองความสำเร็จธุรกิจประกันชีวิต AIA |  | อิมแพ็ค อารีน่า เมืองทองธานี | 1 รอบ |
| คอนเสิร์ต U*Star Galaxy Of Star | 22 กุมภาพันธ์  2547 | อิมแพ็ค อารีน่า เมืองทองธานี | 1 รอบ |
| คอนเสิร์ต หารายได้ช่วยมูลนิธิเด็กโรคหัวใจของ AIS  STARRY NIGHT by SERENADE | 23 สิงหาคม  2547 | โรงละครกรุงเทพ | 1 รอบ |
| คอนเสิร์ต KTC MILLION THANKS | 28 พฤศจิกายน  2547 | ศูนย์การประชุมแห่งชาติสิริกิติ์ | 1 รอบ |
| คอนเสิร์ต Bird & Gen-Y Style by TOYOTA | 31 ธันวาคม  2547 | อิมแพ็ค อารีน่า เมืองทองธานี | 1 รอบ |
| คอนเสิร์ต ฉลอง 9 ปี ท็อบซุปเปอร์มาร์เก็ต   Happy with Thongchai Concert | 8 ตุลาคม 2548 | อิมแพ็ค อารีน่า เมืองทองธานี | 1 รอบ |
| คอนเสิร์ตฉลอง 40 ปี HONDA | ปี พ.ศ. 2549 | อิมแพ็ค อารีน่า เมืองทองธานี | 1 รอบ |
| คอนเสิร์ตฉลองความสำเร็จธุรกิจประกันชีวิต AACP  MOVE YOUR LIFE CONCERT | 8 ธันวาคม 2550 | อิมแพ็ค อารีน่า เมืองทองธานี | 1 รอบ |
| คอนเสิร์ต We Care Concert สิทธิผลกรุ๊ป | 6 ธันวาคม 2552 | รอยัล พารากอน ฮอลล์ | 1 รอบ |
| คอนเสิร์ต เบิร์ดอาสาสนุก(พิเศษ) GIFFARINE The Power of Positive Thinking ฉลองกิฟฟารีนครบรอบ 16 ปี  | 10 มีนาคม 2555 | ศูนย์นิทรรศการและการประชุมไบเทค (BITEC) | 1 รอบ (ผู้ชม 2 หมื่นคน) |
คอนเสิร์ต > คอนเสิร์ตต่างจังหวัด ต่างประเทศ ทัวร์คอนเสิร์ต

| ชื่อคอนเสิร์ต | วันเดือนปีที่แสดง | สถานที่แสดง | จำนวนรอบ |
| --- | --- | --- | --- |
| 7 สี คอนเสิร์ต | ปี พ.ศ. 2529 - 2537 |  |  |
| โลกดนตรี | ปี พ.ศ. 2530 - 2537 |  |  |
| ทัวร์คอนเสิร์ตมนุษย์บูมเมอแรง | ปี พ.ศ. 2533 |  |  |
| ทัวร์คอนเสิร์ตพริกขี้หนู | ปี พ.ศ. 2534 |  |  |
| ทัวร์คอนเสิร์ต ฟ.แฟน FUN FAIR | ปี พ.ศ. 2546 | ขอนแก่น นครราชสีมา นครสวรรค์ พิษณุโลก เชียงราย เชียงใหม่ สุราษฎร์ธานี ภูเก็ต สงขลา | จังหวัดละ 1 รอบ |
| ทัวร์คอนเสิร์ต เบิร์ดซน เบิร์ด-เสก | ปี พ.ศ. 2547 | ขอนแก่น สุราษฎร์ธานี เชียงใหม่ | จังหวัดละ 1 รอบ |
| คอนเสิร์ต เบิร์ดคอนเสิร์ต สนุกกันใหญ่...ที่หาดใหญ่ | 29 สิงหาคม 2552 | ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ | 2 รอบ |
| คอนเสิร์ต สายใยไทย สู่ใจพ่อ | 23 พฤษภาคม 2553 | LA,Galen Center ลอสแอนเจลิส สหรัฐอเมริกา | 1 รอบ (ผู้ชม 1 หมื่นคน) |
| คอนเสิร์ต สายใยไทย สู่ใจพ่อ | 31 พฤษภาคม 2553 | Avery Fisher Hall,Lincoln Center นิวยอร์ก สหรัฐอเมริกา | 1 รอบ |
โรงพยาบาลพระปกเกล้า

| โรงพยาบาลพระปกเกล้า   Prapokklao Hospital |
| --- | --- |
กระทรวงสาธารณสุข เขตสุขภาพที่ 6


ภูมิศาสตร์
ที่ตั้ง: 38 ถนนเลียบเนิน ตำบลวัดใหม่ อำเภอเมืองจันทบุรี จังหวัดจันทบุรี 22000, ประเทศไทย
พิกัด: 12°36′15″N 102°06′08″E﻿ / ﻿12.604293°N 102.102341°E﻿ / 12.604293; 102.102341
หน่วยงาน
ประเภท: ภูมิภาค
สังกัด: คณะแพทยศาสตร์ จุฬาลงกรณ์มหาวิทยาลัย
บริการสุขภาพ
จำนวนเตียง: 886 เตียง
ประวัติ
ชื่อเดิม: โรงพยาบาลจันทบุรี
เปิดให้บริการ: 24 มิถุนายน พ.ศ. 2483
ลิงก์
เว็บไซต์: www.ppkhosp.go.th
โรงพยาบาลพระปกเกล้า ซึ่งบางครั้งเรียกว่า โรงพยาบาลประชาธิปกบรมราชานุสรณ์ เป็นโรงพยาบาลหลักของจังหวัดจันทบุรี ประเทศไทย และจัดอยู่ในประเภทโรงพยาบาลระดับภูมิภาคของกระทรวงสาธารณสุข โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ จุฬาลงกรณ์มหาวิทยาลัย
ประวัติ

การก่อสร้างโรงพยาบาลเริ่มขึ้นใน พ.ศ. 2480 โดยหลวงนิรนทร์ ประสาทเวชช์ ซึ่งเป็นสมาชิกสภาผู้แทนราษฎรของจังหวัดจันทบุรี อาคารโรงพยาบาลหลังแรกสร้างเสร็จในเดือนธันวาคม พ.ศ. 2482 โดยมีความจุ 50 เตียง โรงพยาบาลดังกล่าวเปิดเป็นโรงพยาบาลจันทบุรีเมื่อวันที่ 24 มิถุนายน พ.ศ. 2483 โรงพยาบาลแห่งนี้ใช้เป็นโรงพยาบาลสนามตลอดช่วงกรณีพิพาทอินโดจีน และดูแลคนบาดเจ็บกว่า 300 รายจากยุทธนาวีเกาะช้าง ครั้นใน พ.ศ. 2497 สมเด็จพระนางเจ้ารำไพพรรณี พระบรมราชินีในรัชกาลที่ ๗ ได้เสด็จพระราชดำเนินมาเยี่ยมเยียน และได้ริเริ่มการขยายโรงพยาบาลเพิ่มเติมผ่านกองทุนของราชวงศ์ กระทั่งใน พ.ศ. 2498 หลังจากสร้างสิ่งอำนวยความสะดวกใหม่แล้วเสร็จ โรงพยาบาลนี้ได้เปลี่ยนชื่อเป็นโรงพยาบาลพระปกเกล้าเพื่อรำลึกถึงพระบาทสมเด็จพระปกเกล้าเจ้าอยู่หัว นอกจากนี้ โรงเรียนพยาบาลผดุงครรภ์และอนามัย (ปัจจุบันคือวิทยาลัยพยาบาลพระปกเกล้า) ได้เปิดดำเนินการที่โรงพยาบาลใน พ.ศ. 2509 และใน พ.ศ. 2519 ทางโรงพยาบาลได้ร่วมมือกับคณะแพทยศาสตร์ จุฬาลงกรณ์มหาวิทยาลัยเพื่ออบรมแพทย์ในฐานะเป็นส่วนหนึ่งของโครงการร่วมผลิตแพทย์เพิ่มเพื่อชาวชนบท (CPIRD)
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลพระปกเกล้า เป็นศูนย์แพทยศาสตรศึกษาชั้นคลินิกแห่งแรกของประเทศ โดยเป็นสถาบันสมทบของคณะแพทยศาสตร์ จุฬาลงกรณ์มหาวิทยาลัย
ศูนย์แพทยศาสตรศึกษาชั้นคลินิก > หลักสูตรระดับปริญญาตรี

หลักสูตรแพทยศาสตรบัณฑิต จุฬาลงกรณ์มหาวิทยาลัย (ฉบับปรับปรุง พุทธศักราช 2560)[ต้องการอ้างอิง]
ศูนย์แพทยศาสตรศึกษาชั้นคลินิก > หลักสูตรระดับปริญญาตรี > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นเตรียมแพทยศาสตร์และปรีคลินิก
นิสิตแพทย์ (ชั้นปี 1 - 3) จะศึกษา ณ คณะแพทยศาสตร์ จุฬาลงกรณ์มหาวิทยาลัย
ระดับชั้นคลินิก
นิสิตแพทย์ (ชั้นปี 4 - 6) จะศึกษาและฝึกภาคปฏิบัติ ณ ศูนย์แพทยศาสตรศึกษาชั้นคลินิก โรงพยาบาลพระปกเกล้า
ศูนย์แพทยศาสตรศึกษาชั้นคลินิก > หลักสูตรระดับปริญญาตรี > การรับนิสิตแพทย์เข้าศึกษา

ศูนย์แพทยศาสตรศึกษาชั้นคลินิก โรงพยาบาลพระปกเกล้านิสิตแพทย์เข้าศึกษาในหลักสูตร แพทยศาสตรบัณฑิต ผ่านโครงการร่วมผลิตแพทย์เพิ่มเพื่อชาวชนบทและโครงการกระจายแพทย์หนึ่งอำเภอหนึ่งทุนของ คณะแพทยศาสตร์ จุฬาลงกรณ์มหาวิทยาลัย
ศูนย์แพทยศาสตรศึกษาชั้นคลินิก > หลักสูตรแพทย์ประจำบ้าน

สาขากุมารเวชศาสตร์ โครงการร่วมจุฬาฯ-พระปกเกล้า
สาขาอายุรศาสตร์ โครงการร่วมจุฬาฯ-พระปกเกล้า
สาขาเวชศาสตร์ครอบครัว
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลพระปกเกล้า ที่เฟซบุ๊ก
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ จุฬาลงกรณ์มหาวิทยาลัย |
| --- | --- | --- |
| โรงพยาบาลมหาวิทยาลัย |  โรงพยาบาลจุฬาลงกรณ์  โรงพยาบาลสมเด็จพระบรมราชเทวี ณ ศรีราชา  |  |
| ศูนย์แพทยศาสตรศึกษาชั้นคลินิก |  โรงพยาบาลชลบุรี  โรงพยาบาลพระปกเกล้า  โรงพยาบาลภูมิพลอดุลยเดช  |  |
| ด ค กศูนย์แพทยศาสตรศึกษาชั้นคลินิกในประเทศไทย |
| --- | --- | --- |
| สำนักปลัดกระทรวงสาธารณสุข | กาฬสินธุ์ • กำแพงเพชร •  ขอนแก่น  • เจ้าพระยายมราช • เจ้าพระยาอภัยภูเบศร • ชุมพรเขตรอุดมศักดิ์ • ชลบุรี • เชียงรายประชานุเคราะห์ • ตรัง • นราธิวาสราชนครินทร์ • บุรีรัมย์ • ปัตตานี • ปทุมธานี • พระปกเกล้า • พระนครศรีอยุธยา • พิจิตร • พุทธชินราช พิษณุโลก • แพร่ • เพชรบูรณ์ • พะเยา • พหลพลพยุพเสนา • นครพิงค์ • นครปฐม • มหาราชนครราชสีมา • มหาราชนครศรีธรรมราช • มหาสารคาม • มุกดาหาร • เมืองฉะเชิงเทรา • ยะลา • ร้อยเอ็ด • ระยอง • ราชบุรี • ลำพูน • ลำปาง • วชิระภูเก็ต  • ศรีสะเกษ  • สกลนคร • สงขลา • สมเด็จพระเจ้าตากสินมหาราช • สรรพสิทธิประสงค์ • สระบุรี • สวรรค์ประชารักษ์ • สุราษฎร์ธานี • สุรินทร์  • สมุทรปราการ • หาดใหญ่ • อุดรธานี • อุตรดิตถ์ |  |
| กรมการแพทย์ | ราชวิถี • เลิดสิน • นพรัตนราชธานี |  |
| กองทัพอากาศ | ภูมิพลอดุลยเดช |  |
| สำนักการแพทย์ กรุงเทพมหานคร | กลาง • เจริญกรุงประชารักษ์ • ตากสิน • สิรินธร • ราชพิพัฒน์ |  |
| สภากาชาดไทย | สมเด็จพระบรมราชเทวี ณ ศรีราชา |  |
| กองทัพเรือ | สมเด็จพระปิ่นเกล้า • สมเด็จพระนางเจ้าสิริกิติ์ |  |
รายชื่อ • โครงการ • แพทยศาสตร์
วัดโพธาราม (จังหวัดสุราษฎร์ธานี)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |

ชื่อสามัญ: วัดโพธาราม, วัดเหนือ, วัดโพธิ์
ที่ตั้ง: ตำบลพุมเรียง อำเภอไชยา จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี
กรมการศาสนาระบุว่า วัดโพธารามตั้งวัดเมื่อ พ.ศ. 1830 ได้รับพระราชทานวิสุงคามสีมาเมื่อ พ.ศ. 1835 แต่ประทุม ชุ่มเพ็งพันธ์ ระบุว่ามสร้างขึ้นเมื่อใดยังไม่พบหลักฐานที่แน่นอน แต่คงไม่เก่าไปกว่าสมัยอยุธยาตอนปลายหรือสมัยรัตนโกสินทร์ตอนต้นรุ่นเดียวกันกับวัดสมุหนิมิต ชื่อของวัดเดิมเรียก วัดเหนือ คู่กับวัดล่างหรือวัดสมุหนิมิต ชาวบ้านเรียกว่า วัดโพธิ์ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินวัดโพธาราม เมืองไชยา เมื่อวันที่ 6 สิงหาคม ร.ศ. 108 (พ.ศ. 2432)
อาคารเสนาสนะ ได้แก่ อุโบสถ เดิมสร้างมาแต่เมื่อไรไม่มีใครทราบ รู้แต่ว่าได้มีการบูรณะครั้งใหญ่ใน เมื่อ พ.ศ. 2465 ดังปรากฏข้อความที่เสาเพดานโบสถ์ หน้าบันอุโบสถประดับตกแต่งด้วยกระเบื้องถ้วยชามขนาดใหญ่ประกอบเข้ากับลายปูนปั้นรูปดอกไม้และใบไม้ถ้วยชาม ส่วนมากมีอายุในราวต้นกรุงรัตนโกสินทร์ทั้งเครื่องถ้วยจีนและเครื่องถ้วยฝรั่ง บานประตูอุโบสถเป็นไม้สลักลายพุ่มข้าวบิณฑ์ลงรักปิดทอง และมีกุฏิทรงไทย ปูชนียวัตถุที่สำคัญ ได้แก่ พระพุทธรูปสำริด สกุลช่างนครศรีธรรมราช สูง 31 เซนติเมตร ช่วงพระพาหากว้าง 20 เซนติเมตร พบเมื่อวันที่ 14 ตุลาคม พ.ศ. 2511 ขุดพบที่รากฐานรั้วกำแพงวัด ตู้พระธรรมลายรดน้ำ หีบพระธรรมไม้ฉลุลาย ธรรมาสน์ไม้ทรงบุษบก กล่องใส่คัมภีร์ฝังมุก และ สมุดข่อยและหนังสือคัมภีร์ต่าง ๆ เป็นต้น
สุชาติ บรรดาศักดิ์

| สุชาติ บรรดาศักดิ์ม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดนนทบุรี
ดำรงตำแหน่ง 17 พฤศจิกายน พ.ศ. 2539 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: 11 สิงหาคม พ.ศ. 2498 (69 ปี) อำเภอปากเกร็ด จังหวัดนนทบุรี ประเทศไทย
พรรคการเมือง: ราษฎร์วิถี (2564–ปัจจุบัน)

สุชาติ บรรดาศักดิ์ (เกิด 11 สิงหาคม พ.ศ. 2498) หัวหน้าพรรคราษฎร์วิถี และเป็นอดีตสมาชิกสภาผู้แทนราษฎรจังหวัดนนทบุรี 3 สมัย
ประวัติ

นายสุชาติ บรรดาศักดิ์ เกิดเมื่อวันที่ 11 สิงหาคม พ.ศ. 2498 เป็นบุตรของนายไว และ นางเอม บรรดาศักดิ์ และเป็นน้องชายของนาย วิชัย บรรดาศักดิ์ นายกเทศมนตรี เทศบาลนครปากเกร็ด สำเร็จการศึกษา ปริญญาตรี และปริญญาโท จาก มหาวิทยาลัยสวนดุสิต
งานการเมือง

นายสุชาติ เคยดำรงตำแหน่งประธานสภาจังหวัดก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2539 สังกัดพรรคประชากรไทย (ก่อนที่จะย้ายมาสังกัด พรรคราษฎร ในเวลาต่อมา) และได้รับเลือกติดต่อกันจนถึง พ.ศ. 2548 รวม 3 สมัย
พ.ศ. 2550 นายสุชาติลงสมัคร ในสังกัดพรรคประชาราช แต่ได้คะแนนเป็นเพียงอันดับที่ 9 ของเขต (มี ส.ส. ได้ 3 คน) ต่อมา ในปี พ.ศ. 2554 สังกัดพรรคประชาธิปัตย์ ลงสมัครรับเลือกตั้งในพื้นที่เขต 4 แต่ไม่ได้รับเลือกตั้งอีกครั้ง โดยพ่ายแพ้ให้กับ นายมนตรี ตั้งเจริญถาวร จากพรรคเพื่อไทย
ใน พ.ศ. 2561 นายสุชาติได้ย้ายจากพรรคประชาธิปัตย์มาสังกัด พรรคพลังพลเมืองไทย รับตำแหน่งรองหัวหน้าพรรค และประธานสรรหาผู้สมัครสมาชิกสภาผู้แทนราษฎรของพรรคพลังพลเมืองไทย ต่อมาในปี 2564 เขาได้จัดตั้งพรรครวมไทยรักชาติขึ้น และรับตำแหน่งหัวหน้าพรรค
งานการเมือง > สมาชิกสภาผู้แทนราษฎร

นายสุชาติ บรรดาศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนนทบุรี สังกัดพรรคประชากรไทย → พรรคราษฎร (พ.ศ. 2541)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนนทบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนนทบุรี สังกัดพรรคไทยรักไทย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
คณะทันตแพทยศาสตร์ มหาวิทยาลัยมหิดล

| --- | --- |
Faculty of Dentistry, Mahidol University

ชื่อเดิม: คณะทันตแพทยศาสตร์ พญาไท
คติพจน์: ทันตแพทยศาสตร์มหิดลเพื่อประชาชน
สถาปนา: 7 มิถุนายน พ.ศ. 2511; 56 ปีก่อน (2511-06-07)
สังกัดการศึกษา: มหาวิทยาลัยมหิดล
คณบดี: รองศาสตราจารย์ ทันตแพทย์ บัณฑิต จิรจริยาเวช
ที่อยู่: 6 ถนนโยธี แขวงทุ่งพญาไท เขตราชเทวี กรุงเทพมหานคร 10400
สี:   สีม่วง
เว็บไซต์: dt.mahidol.ac.th/thai/
คณะทันตแพทยศาสตร์ มหาวิทยาลัยมหิดล เดิมมีชื่อว่า คณะทันตแพทยศาสตร์พญาไท เป็นคณะทันตแพทยศาสตร์แห่งที่สองของประเทศไทย เกิดจากการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้ตราพระราชกฤษฎีกาจัดตั้งคณะฯ ขึ้นเมื่อวันที่ 7 มิถุนายน 2511 เพื่อเพิ่มจำนวนทันตแพทย์ให้เพียงพอต่อความต้องการของประเทศในขณะนั้น โดยขยายมาจาก คณะทันตแพทยศาสตร์แห่งแรก (คณะทันตแพทยศาสตร์ จุฬาลงกรณ์มหาวิทยาลัย) ที่ถนนอังรีดูนังต์
ในวันที่ 2 มีนาคม 2512 มหาวิทยาลัยแพทยศาสตร์ ได้รับพระกรุณาโปรดเกล้าฯ พระราชทานนาม "มหิดล" อันเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อมหาวิทยาลัยมหิดลแทน ทำให้ชื่อของคณะเปลี่ยนเป็น คณะทันตแพทยศาสตร์พญาไท มหาวิทยาลัยมหิดล จนกระทั่งใน พ.ศ. 2517 ทบวงมหาวิทยาลัยของรัฐ อนุมัติให้ตัดคำว่า "พญาไท" ท้ายคำของคณะออก จึงได้ใช้ชื่อว่า คณะทันตแพทยศาสตร์ มหาวิทยาลัยมหิดล มาจนถึงปัจจุบัน โดยคณะได้มีคณบดีบริหารมาแล้ว 10 ท่าน ท่านแรก คือ ศาสตราจารย์เกียรติคุณ ทันตแพทย์ อิศระ ยุกตะนันทน์ ส่วนท่านปัจจุบัน คือ รองศาสตราจารย์ ทันตแพทย์ บัณฑิต จิรจริยาเวช